ທຳ​ນຽບ​ຂາວ ເປັນ​ຫ່ວງວ່າ ມີເດັກ​ນ້ອຍ​ ອາ​ເມ​ຣິ​ກັນ ຮຽນ​ວິ​ຊາ ວິ​ທະ​ຍາ​ສາດ ແລະ ຄະ​ນິດ​ສາດ​ໜ້ອຍ​ໂພດ
ທ້າວ ຊາ​ຍ​ຣີ ເບັກ​ເຄັດ (Cyree Beckett) ແມ່​ນ​ນັກ​ສຶກ​ສາ ​ປີ​ທຳ​ອິດ ​ຢູ່​ມະ​ຫາ​ວິ​ທະ​ຍາ​ໄລ District of Columbia, ຮຽນໃນຂະແໜງ ວິສະວະກຳໄຟຟ້າ.
ບັນດາເຈົ້າໜ້າທີ່ທຳນຽບຂາວ ມີຄວາມເປັນຫ່ວງວ່າ ນອກຈາກພວກນັກຮຽນ ອາເມຣິ ກັນ ຈະຮຽນວິຊາເລກ ແລະ ວິທະຍາສາດຫຼາຍຂຶ້ນນັ້ນ ສະຫະລັດ ຈະບໍ່ສາມາດແຂ່ງ ຂັນກັບ ຈີນ, ອິນເດຍ ແລະ ປະເທດອື່ນໆໄດ້ ລັດຖະບານ ສະຫະລັດ ຫາກໍ່ເປີດເຜີຍ ແຜນການ ທີ່ຈະຂະຫຍາຍຈຳນວນ ຂອງພວກເດັກນ້ອຍ ຜູ້ທີ່ຈະໄປຮຽນວິທະຍາສາດ, ເທັກໂນໂລຈີ, ວິສະວະກຳ ແລະ ຄະນິດສາດ ຫຼືທີ່ເອີ້ນຫຍໍ້ວ່າວິຊາ STEM ນັກຂ່າວ ວີໂອເອ ຊາຮາ ມາຈິດ ມີລາຍງານ ເຊິ່ງ ພຸດທະສອນ ຈະນຳລາຍອຽດ ມາສະເໜີທ່ານ ໃນອັນດັບຕໍ່ໄປ ທ້າວ ຊາຍຣີ ເບັກເຄັດ (Cyree Beckett) ແມ່ນນັກສຶກສາປີທຳອິດຢູ່ມະຫາວິທະຍາ ໄລ District of Columbia, ຮຽນໃນຂະແໜງວິສະວະກຳໄຟຟ້າ ທ້າວ ຊາຍຣີ ນັກສຶກສາ STEM ກ່າວວ່າ “ຂ້າພະເຈົ້າເລືອກຮຽນ STEM ເພາະມັນ ເບິ່ງຄືວ່າ ຈະເປັນຊ່ອງທາງທີ່ດີສຳລັບຂ້າພະເຈົ້າ ອີງຕາມມູນເຊື້ອຂອງຂ້າພະເຈົ້າ ແລະ ເປັນທາງທີ່ດີທີ່ສຸດທີ່ຈະໄປຮຽນໃນແງ່ຂອງການໄດ້ຮັບການສຶກສາ ແລະ ເຮັດ ສິ່ງທີ່ສຳຄັນຕໍ່ໂລກ ” ບໍ່ຄືທ້າວ ເບັກເຄັດ, ນັກສຶກສາ ອາເມຣິກັນ ສ່ວນໃຫຍ່ ທີ່ມີອາຍຸລຸ້ນລາວຄາວດຽວກັນ ກັບລາວ ເລືອກທີ່ຈະຮຽນທຸກຢ່າງແຕ່ບໍ່ແມ່ນ STEM ເຊິ່ງແມ່ນວິຊາວິທະຍາສາດ, ເທັກໂນໂລຈີ, ວິສະວະກຳ ແລະ ຄະນິດສາດ ອີງຕາມການລາຍງານຄັ້ງຫຼ້າສຸດໂດຍວາລະສານ ຟອບສ໌ ນັ້ນ, ພາກວິຊາ STEM ທີ່ ວິທະຍາໄລຕ່າງໆຂອງ ສະຫະລັດ ມີນັກສຶກສາຫຼາຍພໍ, ແຕ່ຫຼາຍຄົນໃນນັ້ນ ແມ່ນຄົນ ຕ່າງປະເທດ ແລະ ນັກຊ່ຽວຊານດ້ານການສຶກສາເປັນຫ່ວງວ່າ, ຄົນ ອາເມຣິກັນ ນັ້ນ ແມ່ນບໍ່ພຽງພໍ ຜູ້ອຳນວຍການໂຄງການການສຶກສາ ສຳລັບອາຈານສອນວິທະຍາໄລຂອງມະຫາວິ ທະຍາໄລ ອາເມຣິກັນ ທ່ານນາງ ຄາໂຣລິນ ພາເກີ, ກ່າວວ່າ ຮູບພາບຕ່າງໆທີ່ພັນລະ ນານັກວິທະຍາສາດ ແລະ ນັກຄະນິດສາດວ່າເປັນພວກ ເນີດ (Nerd) ຫຼືເປັນຄົນໂງ່ (ເຊິ່ງແມ່ນຄົນສະຫຼາດໃນການສຶກສາ ແຕ່ໂງ່ໃນສັງຄົມນັ້ນ) ໄດ້ເປັນສິ່ງກີດກັ້ນພວກ ໄວລຸ້ນ, ໃນຊ່ວງເວລາຂອງຊີວິດ ທີ່ວ່າພາບພົດຂອງຕົນແມ່ນສິ່ງທີ່ສຳຄັນ ທ່ານນາງ ຄາໂຣລິນ ກ່າວວ່າ “ມັນບໍ່ໄດ້ຊັກຊວນໃຫ້ພວກນັກສຶກສາຢາກເຂົ້າມາມີ ສ່ວນຮ່ວມ ທ່ານເບິ່ງລາຍການຕ່າງໆຄື Big Bang Theory ແມ, ພວກນັກວິທະຍາ ສາດ ແມ່ນພວກເນີດໝົດ ” ເພື່ອທີ່ຈະຮັບສະໝັກນັກສຶກສາ ອາເມຣິກັນ ເຂົ້າຮຽນໃນຂະແໜງ STEM ນັ້ນ, ແຜນ ຍຸດທະສາດ 5 ປີຂອງທຳນຽບຂາວ ໄດ້ພະຍາຍາມທີ່ຈະທຳລາຍສິ່ງກີດຂວາງດ້ານສັງ ຄົມ ແລະ ການເງິນ ເພື່ອມອບໃຫ້ການສຶກສາ ໃນຂະແໜງດ້ານເທັກນິກຕ່າງໆ ຫົວໜ້າສະຖາບັນວິສະວະກຳ ຂອງມະຫາວິທະຍາໄລ District of Columbia ທ່ານ ເດຟດາສ ເຊັດຕີ (Devdas Shetty) ເຊື່ອວ່າ ນັກສຶກສາຫຼາຍຄົນ ຫຼີກລ່ຽງ STEM ຍ້ອນເຂົາເຈົ້າຄິດວ່າ ເຂົາເຈົ້າມີທາງເລືອກທີ່ດີກວ່າ ທ່ານ ເດັຟດາສ ກ່າວວ່າ “ເຂົາເຈົ້າເຫັນໂອກາດຕ່າງໆໃນກິລາ, ໂອກາດໃນປັດຊະຍາ, ປະຫວັດສາດ ຫຼື ສິລະປະ ແລະ ເຂົາເຈົ້າເອົາແບບຢ່າງຕ່າງໆຂອງຄົນເຮັດໄດ້ດີນັ້ນ ໂທລະພາບມີອິດທິພົນຫຼາຍໆ ” ທ່ານ ພາເກີ ເຊື່ອວ່າ ເພື່ອທີ່ຈະແຂ່ງຂັນກັບປະເທດຕ່າງໆຄື ຈີນ ແລະ ອິນເດຍ ນັ້ນ, ປະເທດຕ້ອງສຳໜັບສະໜູນການສຶກສາ STEM ຕອນອາຍຸຍັງນ້ອຍ ທ່ານນາງ ຄາໂຣລິນ ພາເກີ ກ່າວວ່າ “ພວກເຮົາຕ້ອງຮັບປະກັນວ່າ ພວກນັກສຶກສາ ລຸ້ນດຽວກັບເຂົາເຈົ້າໃນຕອນຍັງນ້ອຍ ຈາກໂຮງຮຽນປະຖົມ, ມັດທະຍົມຕົ້ນ, ມັດທະ ຍົມປາຍ ຫາວິທະຍາໄລ ແລະ ອອກໄປຮຽນໃນລະດັບທີ່ສູງກວ່າ ແລະ ເປັນກຳລັງ ແຮງງານນັ້ນ, ມີປະສົບການດ້ານ STEM ທີ່ແຂງແກ່ນ ແລະ ເປັນແງ່ບວກ ສະນັ້ນ ພວກເຮົາຈຶ່ງສາມາດຮັກສາ ຄວາມສາມາດໃນການແຂ່ງຂັນ ກັບປະເທດອື່ນໆໄດ້ ຄື ຈີນ ກັບ ອິນເດຍ ” ທ້າວ ຊາຍຣີ ເບັກເຄັດ ເຊື່ອວ່າ ການສະໜັບສະໜູນ ແລະ ການໃຫ້ກຳລັງໃຈຈາກ ຄອບຄົວຂອງລາວ ແມ່ນສິ່ງທີ່ໄດ້ຜັກດັນໃຫ້ລາວ ເລືອກຮຽນ STEM ແລະ ມັນແມ່ນ ສິ່ງທີ່ລາວໄດ້ປາຖະໜາ ໃຫ້ນັກສຶກສາທຸກຄົນທີ່ເລືອກຂະແໜງການສຶກສາ